6.4.2022.
LV
Eiropas Savienības Oficiālais Vēstnesis
C 152/1
I (Rezolūcijas, ieteikumi un atzinumi)
ATZINUMI
EIROPAS EKONOMIKAS UN SOCIĀLO LIETU KOMITEJA EESK 565.
PLENĀRSESIJA - INTERACTIO, 8.12.2021.-9.12.2021.
Eiropas Ekonomikas un sociālo lietu komitejas atzinums par tematu “Digitālās pārkārtošanās iespējas mazumtirdzniecības uzņēmumiem un tās sniegtās priekšrocības patērētājiem Eiropā” (pašiniciatīvas atzinums) (2022/C 152/01)
Ziņotājs: Felipe MEDINA MARTÍN
Pilnsapulces lēmums
25.3.2021.
Juridiskais pamats
Reglamenta 32. panta 2. punkts Pašiniciatīvas atzinums
Atbildīgā specializētā nodaļa
Vienotā tirgus, ražošanas un patēriņa specializētā nodaļa
Pieņemts specializētās nodaļas 18.11.2021. sanāksmē Pieņemts plenārsesijā
9.12.2021.
Plenārsesija Nr.
565
Balsojuma rezultāts (par/pret/atturas)
190/1/4
1.
Secinājumi un ieteikumi 1.1.
Eiropas Ekonomikas un sociālo lietu komiteja (EESK) atzinīgi vērtē to, ka Eiropas Komisijas nesen iesniegtajā pārskatītajā Eiropas industriālajā stratēģijā mazumtirdzniecības nozare tiek uzskatīta par stratēģisku ekosistēmu Eiropas ekonomikas atveseļošanai.
EESK uzskata, ka ekosistēmas pieeja ir piemērots satvars, kas atspoguļo, no vienas puses, sarežģītās saiknes starp vienotā tirgus nozarēm un uzņēmumiem attiecīgajās vērtības radīšanas ķēdēs un, no otras puses, nepieciešamību tos atbalstīt, lai tie sekmīgi veiktu digitālo un uz ilgtspēju vērsto pārkārtošanos un dotu ieguldījumu atveseļošanas stratēģijā.
EESK norāda, cik svarīgas, daudzveidīgas un plašas ir mazumtirdzniecības uzņēmumu iniciatīvas ar mērķi atbalstīt zaļo un digitālo pārkārtošanos, veicot ieguldījumus jaunās tehnoloģijās, lai reaģētu uz patērētāju jaunajām prasībām un apmierinātu viņu vajadzības. 1.2.
Eiropas mazumtirdzniecības nozarē, kas ir lielākais privātais darba devējs Eiropā, notiek digitālā pārkārtošanās, kuru ievērojami paātrināja Covid-19 pandēmija.
Digitālā pārkārtošanās būtiski maina mazumtirdzniecības uzņēmējdarbības modeļus, kā arī mijiedarbību ar klientiem, un veiksmīgākie uzņēmumi tiešsaistes un bezsaistes vidi sekmīgi integrē multikanālos.
EESK konstatējusi, ka divām trešdaļām mazumtirgotāju pirms Covid-19 nebija tiešsaistes darījumu un ka pandēmija atklāja, cik svarīga daudzu uzņēmumu – it īpaši, bet ne tikai MVU – turpmākai pastāvēšanai ir multikanālu stratēģija.